CELEX: 32016D0708
Language: bg
Date: 2016-05-11 00:00:00
Title: Решение за изпълнение (ЕС) 2016/708 на Комисията от 11 май 2016 година относно съответствието на „Austrian Agricultural Certification Scheme“ на условията, определени в директиви 98/70/ЕО и 2009/28/ЕО на Европейския парламент и на Съвета

12.5.2016   
            
            
               BG
            
            
               Официален вестник на Европейския съюз
            
            
               L 122/60
            
         РЕШЕНИЕ ЗА ИЗПЪЛНЕНИЕ (ЕС) 2016/708 НА КОМИСИЯТА
   от 11 май 2016 година
   относно съответствието на „Austrian Agricultural Certification Scheme“ на условията, определени в директиви 98/70/ЕО и 2009/28/ЕО на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО на Съвета (1), и по-специално член 7в, параграф 6 от нея,
   като взе предвид Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (2), и по-специално член 18, параграф 6 от нея,
   като има предвид, че:
   
               (1)
            
            
               В директиви 98/70/ЕО и 2009/28/ЕО са формулирани, inter alia, критерии за устойчивост на биогоривата и течните горива от биомаса. Разпоредбите в членове 7б, 7в и приложение IV към Директива 98/70/ЕО са сходни с разпоредбите в членове 17, 18 и приложение V към Директива 2009/28/ЕО.
            
         
               (2)
            
            
               В случаите, при които биогоривата и течните горива от биомаса се вземат предвид за целите, посочени в член 7а от Директива 98/70/ЕО и в член 17, параграф 1, букви а), б) и в) от Директива 2009/28/ЕО, държавите членки трябва да изискват от стопанските оператори да показват съответствие на биогоривата и течните горива от биомаса с критериите за устойчивост, определени съответно в член 7б, параграфи 2 — 5 от Директива 98/70/ЕО и в член 17, параграфи 2 — 5 от Директива 2009/28/ЕО. За тази цел стопанските оператори могат да представят доказателства или данни, получени в съответствие с изискванията на, inter alia, доброволна национална или международна схема, или национална схема.
            
         
               (3)
            
            
               Всяка държава членка може да нотифицира до Комисията своя национална схема. В случаите, при които Комисията реши, че дадена нотифицирана национална схема съответства на условията, определени в директиви 98/70/ЕО и 2009/28/ЕО, съответните схеми, създадени в съответствие с член 7в от Директива 98/70/ЕО и член 18 от Директива 2009/28/ЕО, не могат да отказват взаимно признаване със схемата на тази държава членка, отнасящо се за проверките на съответствието с критериите за устойчивост, определени в член 7б, параграфи 2 — 5 от Директива 98/70/ЕО и в член 17, параграфи 2 — 5 от Директива 2009/28/ЕО.
            
         
               (4)
            
            
               На 29 септември 2015 г. Австрия нотифицира до Комисията своята национална схема („Austrian Agricultural Certification Scheme“). Схемата обхваща селскостопански суровини и растителни масла и се прилага за дейностите до първоначалното обработване на тези суровини. Комисията оцени съответствието на „Austrian Agricultural Certification Scheme“ с условията, определени в Директива 98/70/ЕО и Директива 2009/28/ЕО.
            
         
               (5)
            
            
               Предвидените в настоящия регламент мерки са съобразени със становището на Комитета по устойчивост на биогоривата и течните горива от биомаса, учреден с член 25, параграф 2 от Директива 2009/28/ЕО,
            
         ПРИЕ НАСТОЯЩОТО РЕШЕНИЕ:
   Член 1
   „Austrian Agricultural Certification Scheme“ съответства на условията, определени в директиви 98/70/ЕО и 2009/28/ЕО.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 11 май 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 350, 28.12.1998 г., стр. 58.
   
      (2)  ОВ L 140, 5.6.2009 г., стр. 16.